【分秒在握】升班再臨星味十足
2024年05月26日 01:00
東網電視
更多新聞短片
「球星」上仗初跑1400米即勝。
今次尾場賽事屬強鬥強之局，潘頓上仗騎「巴閉仔」僅負於「飛輪步」，但後駒今次卻改配潘頓，而贏「飛輪步」的布文，今次卻騎「馬林」，單係此幾駒的機會已不易分高下。另外，新勝升班而臨的「球星」，亦絕對不能小覷。
「球星」今季方出道，初期一再易位難贏，難免令人感覺實力有限，但出賽第5仗換上布文跑直路賽，竟有本事由接近包尾追上，表現可謂令人眼前一亮。好可惜贏馬之後，又一再近而未勝，直到上仗初跑1400米，卻再一次交出驚喜表現。
先講客觀條件，「球星」上仗3歲仔初跑1400米，還要孭到135頂磅，要贏當真要克服重重難關，結果此駒不但初跑1400米即勝，而且當日黏地交出的1分22秒6，比起同日三班還要快7線，而比二班亦僅慢3線，今次雖然係升上三班角逐，但由135磅變為119磅，比上仗足足孭少16磅，既然上仗贏馬時間猶勝三班，今次孭輕再臨，當然不會懼怕任何對手。
■長風
第10場 10球星 7巴閉仔
1馬林 4壯志凌雲